
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ Φύλλου 3 6 

---- 26 ΐανουαρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Εγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΜΟΥΣΕΙΟΥ ΜΑΚΕΔΟΝΙ¬ 
ΚΟΥ ΑΓΩΝΑ» και κύρωση του οργανισμού αυτού. 1 


φάση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 922/Β). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Αρθρο μόνο. 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ποσοστού αμοιβής των δικηγόρων και 
του παρακρατουμένου από τον Δικ. Σύλλογο Ζα¬ 
κύνθου, ποσού, από δίκες αναγκαστικών απαλλο¬ 
τριώσεων. 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 3594/22.10.98 απόφαση · 
έγκρισης του Οργανισμού του Μπενακείου Φυτό- 
παθολογικού Ινστιτούτου. 


ΠΡΟΕΔΡΙΚΑ ΔΙΑΤΑΓΜΑΤΑ 

- (1) 


Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΜΟΥΣΕΙΟΥ ΜΑΚΕΔΟΝΙΚΟΥ ΑΓΩ¬ 
ΝΑ» και κύρωση του οργανισμού αυτού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υιτόψη: 

1. Την αριθ. 6113/4.12.1997 πράξη της συμβολαιογρά¬ 
φου Θεσσαλονίκης Ευδοκίας Στρογγύλη, όπως αυτή συ¬ 
μπληρώθηκε και τροποποιήθηκε με τις αριθ. 
6665/31.3.1998 και 6851/12.6.1998 πράξεις της ίδιας συμ¬ 
βολαιογράφου, με την οποία το Σωματείο με την επωνυ¬ 
μία «ΟΙ ΦΙΛΟΙ ΤΟΥ ΜΟΥΣΕΙΟΥ ΤΟΥ ΜΑΚΕΔΟΝΙΚΟΥ ΑΓΩ¬ 
ΝΑ» σύστησε κοινωφελές ίδρυμα με την επωνυμία «ΙΔΡΥ¬ 
ΜΑ ΜΟΥΣΕΙΟΥ ΜΑΚΕΔΟΝΙΚΟΥ ΑΓΩΝΑ» και με έδρα τη 


πόλη της Θεσσαλονίκης. 

2. Τις διατάξεις των άρθρων: α) 95 και 98 του Α Ν. 
2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 16.9.1998 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή απο- 


1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΜΟΥΣΕΙΟΥ ΜΑΚΕΔΟΝΙΚΟΥ Α¬ 
ΓΩΝΑ», η οποία έγινε από το Σωματείο με την επωνυμία 
«ΟΙ ΦΙΛΟΙ ΤΟΥ ΜΟΥΣΕΙΟΥ ΤΟΥ ΜΑΚΕΔΟΝΙΚΟΥ ΑΓΩΝΑ» 
με την αριθ. 6113/4.12.1997 πράξη της συμβολαιογρά¬ 
φου Θεσσαλονίκης Ευδοκίας Στρογγύλη, όπως αυτή συ¬ 
μπληρώθηκε και τροποποιήθηκε με τις αριθ. 6665/ 
31.3.1998 και 6851/12.6.1998 πράξεις της ίδιας συμβο¬ 
λαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Πολιτισμού και διέπεται από τις διατάξεις των παρα¬ 
πάνω συστατικών του πράξεων, του παρακάτω οργανι¬ 
σμού. του Α.Ν. 2039/1939 και των διαταγμάτων που εκδό 
θηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ: 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΜΟΥΣΕΙΟΥ ΜΑΚΕΔΟΝΙΚΟΥ Α¬ 
ΓΩΝΑ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ 
ΜΟΥΣΕΙΟΥ ΜΑΚΕΔΟΝΙΚΟΥ ΑΓΩΝΑ», που συστηθηκε 
από το Σωματείο με την επωνυμία «ΟΙ ΦΙΛΟΙ ΤΟΥ ΜΟΥ¬ 
ΣΕΙΟΥ ΜΑΚΕΔΟΝΙΚΟΥ ΑΓΩΝΑ», με την αριθ. 6113/ 

4.12.1997 πράξη της συμβολαιογράφου Θεσσαλονίκης 
Ευδοκίας Στρογγύλη, όπως αυτή συμπληρώθηκε και τρο¬ 
ποποιήθηκε με τις αριθ. 6.665/31.3.1998 και 6851/ 

12.6.1998 πράξεις της ίδιας συμβολαιογράφου, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις των παροπάνω συστατικών πράξεων, του πα- 

ρόντο ς οργανισμού, του Α.Ν. 2039/1939, όπως κάθε φο¬ 
ρά ισχύει ο νόμος αυτός και των διαταγμάτων που εκδό- 
θηκαν η θα εκδοθούν σε εκτέλεση του νόμου τούτου. 

2, Εδρα του ιδρύματος είναι η πόλη της Θεσσαλονίκης. 
Με απόφαση του Διοικητικού Συμβουλίου ιδρύονται πα- 
οαρΓήμστο του ιδρύματος σε άλλα μέρη της Ελλάδας ή 
του εξωτερικού εφόσον τούτο κρίνεται σκόπιμον. 

3 Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 

Σκοπός. 

Σκοποί του ιδρύματος είναι. 

σ. Η διατήρηση και διάδοση της μνήμης των αγώνα>ν 
του Ελληνισμού για την απελευθέρωση της Μακεδονίας - 
ιδιαίτερα του Μακεδονικού Αγώνα - και η απότιση φόρου 
τιμής σ’όλους εκείνους οι οποίοι συνέβαλαν στην ευόδω- 
ση των προσπαθειών αυτών. 

β. Η επιστημονική μελέτη της νεότερης ιστορίας και 
ταυτότητας Γης Μακεδονίας, υπό ευρείαέννοια καιηπρο- 
βολή και διάδοση των πορισμάτων αυτής. 

Αρθρο 3 

Τρόποι και μέσα για την επίτευξη των σκοπών. 

1. Για την πραγματοποίηση του σκοπού του άρθρου 2, 
παρανρ.α του παρόντος, το ίδρυμα: 

α Διοικεί το «Μουσείο του Μακεδονικού Αγώνα» που ε¬ 
δρεύει στη Θεσσαλονίκη και στεγάζεται στο κτίριο του 
παλαιού Ελληνικού Γενικού Προξενείου επί της συμβολής 
ιων οδών Αγίας Σόφιας και Προξένου Κορόμηλά αρ.23. 

ιδρύει, διοικεί ή ενισχύει ανάλογα μουσεία ή συλλογές 
οε διάφορες περιοχές της ελληνικής επικράτειας - ιδιαί¬ 
τερα στη Μακεδονία - και στο εξωτερικό. 

γ. Συγκεντρώνει, διασώζει και εκθέτει κειμήλια, έγγρα¬ 
φα και πασης ψύσεως υλικό σχετικό με τη νεότερη ιστο¬ 
ρία της Μακεδονίας και ιδιαίτερα του Μακεδονικού Αγώ¬ 
να. 

δ. Οργανώνει εκθέσεις και ενισχύει την παραγωγή ο- 
τιτιακαυστικών προγραμμάτων και ταινιών. 

ε. Δημοσιεύει ή ενισχύει τη συγγραφή και έκδοση ενη¬ 
μερωτικών ή εκλαϊκευτικών εντύπων και μελετών οπήν ελ¬ 
ληνική και σε ξένες γλώσσες. 

στ. Οργανώνει διαλέξεις, ξεναγήσεις και εκλαϊκευτικά 
μαθήματα σχετικά με τον Αγώνα και τη νεότερη ιστορία 
της Μακεδονίας. 

2. Πα την πραγματοποίηση του σκοπού του άρθρου 2, 
,ιαραγρ.β του παρόντος, το ίδρυμα: 

α. Ενισχύει, ηθικώς ή και υλικώς. ερευνητές και ιδρύμα¬ 
τα και έρευνες, συγγραφή ή συμμετοχή σε επιστημονικά 
συνέδρια που προάγουν τους σκοπούς του ιδρύματος. 

β. Παρέχει υποτροφίες σε αποφοίτους Ανωτάτων Εκ¬ 
παιδευτικών ιδρυμάτων για τη συνέχιση των μεταπτυχια¬ 
κών τους σπουδών ή την εκπόνηση διδακτορικών διατρι¬ 
βών οε θέματα του ευρέος φάσματος της νεότερης ιστο¬ 
ρίας της Μακεδονίας. 

γ. Ενθαρρύνει τους παραπάνω φοιτητές στην εκμάθη¬ 
ση των διαφόρων βαλκανικών γλωσσών με την παροχή οι¬ 
κοδομικής προς τούτο βοήθειας. 

δ Συνιοτάετιιιτηιμονικό Κέντρο Έρευνας Μακεδονικής 
Ιστορίας και Τεκμηρίωσης (Κ.Ε.Μ.Ι.Τ) - (ΘθπΙθγ ϊογ Μ&οθ- 


άοπίππ ΗϊείΟΓγ &ηά ϋοουηπΘηΙαίΙοη) - με σκοπό την επι¬ 
στημονική μελέτη και τεκμηρίωση της νεότερης ιστορίας 
της Μακεδονίας και ιδιαίτερα του Μακεδονικού Αγώνα. 
Δύναται επίσης να συνιατά ανάλογα ανεξάρτητα Κέντρα 
ή Παραρτήματα στη Θεσσαλονίκη, ανάτην ελληνική επι¬ 
κράτεια ή το εξωτερικό. 

ε. Το Κέντρο συγκροτεί εξειδικευμένη βιβλιοθήκη, προ¬ 
σιτή στους ερευνητές, και ηλεκτρονική βάση δεδομένων, 
συγκεντρώνει και επεξεργάζεται αρχειακό υλικό, εκδίδει 
επιστημονικές μελέτες, περιοδικό, οργανώνει επιστημο¬ 
νικές ημερίδες και συνέδρια, παρέχει στοιχεία και πληρο¬ 
φορίες σε ενδιαφερομένους (αυτό περιλαμβάνει επιστή¬ 
μονες, ερευνητές, δημόσιες υπηρεσίες αλλά και πολίτες 
που ζητούν στοιχεία για Μακεδονομάχους, κ.λ.π) και εν 
γένει προωθεί σε επιστημονική βάση τους σκοπούς του ι¬ 
δρύματος, με κάθε πρόσφορο μέσο. 

στ. Το Κέντρο Έρευνας Μακεδονικής Ιστορίας και Τεκ¬ 
μηρίωσης (Κ. Ε. Μ. I.Τ.) εποπτεύεται από το Διοικητικό Συμ¬ 
βούλιο του ιδρύματος που εκπονεί τον Εσωτερικό Κανο¬ 
νισμό λειτουργίας του Κέντρου. 

ζ. Το Κ.Ε.Μ.Ι.Τ. διευθύνεται από Διοικούσα Επιστημονι¬ 
κή Επιτροπή (Δ.Ε.Ε.) και τον Διευθυντή του. Η Διοικούσα 
Επιστημονική Επιτροπή (Δ.Ε.Ε.) είναι δμελής και τα μέλη 
της ορίζονται από το διοικητικό συμβούλιο του Ιδρύματος 
για 3ετή θητεία δυναμένη να ανανεωθεί. Μετέχουν ο Πρό¬ 
εδρος ή Αντιπρόεδρος του Διοικητικού Συμβουλίου του ι¬ 
δρύματος, ο Καθηγητής Ανωτάτου Εκπαιδευτικού ιδρύ¬ 
ματος, ο συνδεόμενος αμεσότερα με το επιστημονικό έρ¬ 
γο του Κέντρου και μέλος του Διοικητικού Συμβουλίου, 
που αναφέρεται στο άρθρο 5, παρ.β’ του παρόντος, ο Δι¬ 
ευθυντής του Κέντρου Έρευνας και δύο ακόμη μέλη εκ 
του Ακαδημαϊκού κατά προτίμησιν χώρου εγνωσμένης ε¬ 
πιστημονικής κατάρτισης στο αντικείμενο του Κέντρου 
Έρευνας. 

Άρθρο 4 

1 .Για τη σύσταση και λειτουργία του ιδρύματος και προ¬ 
αγωγή των σκοπών του, το Σωματείο «ΟΙ ΦΙΛΟΙ ΤΟΥ 
ΜΟΥΣΕΙΟΥ ΤΟΥ ΜΑΚΕΔΟΝΙΚΟΥ ΑΓΩΝΑ» παραχωρεί και 
μεταβιβάζει στο ίδρυμα κατά πλήρη κυριότητα και χωρίς 
ανταλλάγματα τα ακόλουθα περιουσιακά στοιχεία: 

α. Όλα τα έπιπλα, σκεύη, και τα εν γένει είδη γραφείου, 
κειμήλια, αρχεία, βιβλία και περιοδικά, φωτογραφικό και 
οπτικοακουσπκό υλικό του επί των οδών Αγίας Σοφίας και 
Προξένου Κορόμηλά αρ.23 κτιρίου του Μουσείου του 
Μακεδονικού Αγώνα. 

β. Πλήρη δικαιώματα κυριότητας και πνευματικής ιδιο¬ 
κτησίας εφ’όλων των μέχρι σήμερα εκδοθέντων και πα- 
ραχθέντων υπό του Σωματείου <Όι Φίλοι του Μουσείου 
του Μακεδονικού Αγώνα» βιβλίων, εντύπων εν γένει, φω¬ 
τογραφιών, οπτικοακουστικών προγραμμάτων, ταινιών 
κ.λπ. 

γ. Τις πόσης φύσεως δωρεές, χορηγίες, κληροδοτήμα¬ 
τα, επιχορηγήσεις ως και περιουσιακά στοιχεία σε ρευ¬ 
στό, ομόλογα, χρεώγραφα κ.λπ. του Σωματείου «Οι Φίλοι 
του Μουσείου του Μακεδονικού Αγώνα» πληνποσού επτά 
εκατομμυρίων πεντακοσίων χιλιάδων (7.500.000) δρχ.,το 
οποίο θα παραμείνει κατατεθειμένο στην Τράπεζα σε διά¬ 
θεση του Σωματείου. Τα ως άνω περιουσιακά στοιχεία 
που παραχωρούνται και μεταβιβάζονται συνίστανται ειδι¬ 
κότερα στα εξής: 

Χρεώγραφα αξίας 140.600.159 δραχμές, χρηματικά 
διαθέσιμα 2.807.267 δραχμές, χρεώστες διάφοροι 

829.500 δραχμές ήτοι συνολικώς εκατόν σαράντα τεσσά¬ 
ρων εκατομμυρίων διακοσίων τριάντα έξι χιλιάδων εννια- 
κοσίων είκοσι έξι (144.236.926) δρχ., όπως αυτά εμφαίνο- 
νται στον ισολογισμό χρήσης 1997. 

Δ. Το Σωματείο «Οι Φίλοι του Μουσείου του Μακεδονι¬ 
κού Αγώνα» μεταβιβάζει επίσης οριστικά χωρίς αντάλ¬ 
λαγμα το δικαίωμα χρήσης του επί της οδού Προξ. Κορό¬ 
μηλά 23 νεοκλασσικού κτιρίου όπου στεγάζεται το Μου¬ 
σείο του Μακεδονικού Αγώνα, δικαίωμα που του 
παραχωρήθηκε από τον Οργανισμό Σχολικών Κτιρίων με 
το υπ’αριθ.Πρωτ.ΥΠΠΕ/ΓΔΠΑ/ΔΙΠΕ/Α/59889/1669 της 8 
Οκτωβρίου 1980 έγγραφο του Υπουργείου Πολιτισμού 
και Επιστημών και το υπ’αριθ.Πρωτ.Φ 501/1162 της 2 Φε¬ 
βρουάριου 1981 έγγραφο του Οργανισμού Σχολικών Κτι¬ 
ρίων, καθώς και με την αριθ.323/14 7.1998 απόφαση του 
Δ.Στου ΟΣΚ (συνεδρίαση 2052/14.7.1998). Επίσης τις κα¬ 
τωτέρω αναφερόμενες κληροδοσίες, ως και κάθε κληρο¬ 
δοσία φυσικού ή νομικού προσώπου που έχει συναφθεί 
εις χρόνον προ της ημερομηνίας δημοσιεύσεοχ; εις το 
φύλλον της Εφημερίδας της Κυβερνήσεως του εγκριτι¬ 
κού της σύστασης του ιδρύματος Μουσείου Μακεδονι¬ 
κού Αγώνα Προεδρικού Διατάγματος. 

I) Το περιγραφόμενο, στην υπ’αριθμ.2615/30.7.1992 
πράξη αποδοχής κληρονομιάς του συμβολαιογράφου 
Θεσσαλονίκης Εμμανουήλ Μαντζουρίδη, διαμέρισμα του 
δευτέρου ορόφου της επί της οδού Κωνσταντινουπόλε¬ 
ως 91 οικοδομής, 

II) Την ψιλή κυριότητα του περιγραφομένου, στο υπ ? α- 
ριθμ. 3231/10.8.1994 συμβόλαιο του συμβολαιογράφου 
Θεσσαλονίκης Εμμανουήλ Μαντζουρίδη, διαμερίσματος 
ρετιρέ επί της οδού Μητροπόλεως 85, με όλα τα συναφή 
δικαιώματα που απορρέουν από τους άνω τίτλους κτήσε¬ 
ως και, 

III) Διαμέρισμα ρετιρέ 180 τ.μ. επί της γωνίας των οδών 
Τσιμισκή και Αγ.Σοφίας 15 στη Θεσσαλονίκη, αξίας 
1 20.000.000 δραχμών, που αποτελεί κληροδότημα Καλλί- 
στης χήρας Αναστασίου Δαρβέρη. 

2. Πόροι επίσης του ιδρύματος συνιστούν οι κάθε εί¬ 
δους εισφορές, δωρεές, κληροδοτήματα, επιχορηγήσεις 
από φυσικά ή νομικά πρόσωπα περιλαμβανόμενου του 
Ελληνικού Δημοσίου, της Ευρωπαϊκής Ένωσης και τυχόν 
άλλων συναφών Διεθνών Οργανισμών. 

3 . Τα εισοδήματα από την εκμετάλλευση των περιου¬ 
σιακών στοιχείων. 

4 . Οι τόκοι από τις καταθέσεις του σε Τράπεζες ή άλ¬ 
λους πιστωτικούς Οργανισμούς. 

Αρθρο 5 
Διοίκηση. 

Α. Το Ίδρυμα διοικείται αρχικά από το Διοικητικό Συμ¬ 
βούλιο διακεκριμένων Ελλήνων πολιτών που διαθέτουν 
πείρα σχετική με τους σκοπούς του Ιδρύματος. Ο αριθ¬ 
μός των μελών του Διοικητικού Συμβουλίου ορίζεται σε 
εννέα (9). 

Β. Ορίζεται ότι τουλάχιστον ένα εκ των μελών του Διοι¬ 
κητικού Συμβουλίου θα είναι καθηγητής Ανωτάτου Εκπαι¬ 
δευτικού Ιδρύματος, του οποίου το επιστημονικό έργο ε¬ 
ντάσσεται στο πλαίσιο των στόχων του ιδρύματος, που θα 
εκλέγεται από τα υπόλοιπα μέλη του Διοικητικού Συμβου¬ 
λίου. Στην αρχική σύνθεση του Διοικητικού Συμβουλίου 
για τη θέση αυτή ορίζεται ο Καθηγητής της Νεότερης Ι¬ 
στορίας κ.Ιωάννης Χασιώτης. 

Γ. Κατά την πρώτη εφαρμογή του παρόντος, το σοώτο 
Διοικητικό Συμβούλιο απαρτίζουν οι εξής: 

1. Βασιλακάκη Ευθυμία 

2. Δούδος Αντώνιος 

3. Ζάννας Δημήτριος 

4. Κανέβας Κρίτων 

5. Κωφός Ευάγγελος 

6. Πύρζας Κωνσταντίνος 

7. Ρέκος Ιωάννης 

8. Τσουδερού Βιργινία 

9. Χασιώτης Ιωάννηο. 

Δ. Μετά την παρέλευση της 3ετίας από τη σύσταση του 
ιδρύματος λήγει οριστικά η θητεία τριών (3) μελών που 
κληρώνονται μεταξύ όλων των μελών του Διοικητικού 
Συμβουλίου. 

Ε. Πριν την κλήρωση των ανωτέρω τριών μελοιν του το 
Διοικητικό Συμβούλιο εκλέγει τρείς νέους συμβούλους 
προς αντικατάσταση εκείνων που θα αποχωρήσουν. Του 
λάχιστον ένας εκ των νέων συμβούλων θα προέρχεται α¬ 
πό τα μέλη του Σωματείου των "Φίλων του Μουσείου του 
Μακεδονικού Αγώναεφόσον λειτουργεί το εν λόγο) Σω¬ 
ματείο. Μετά την παρέλευση τριών (3) ετών απέρχονται 
με την ίδια διαδικασία τρία (3) ακόμη από τα αρχικά μέλη 
του Διοικητικού Συμβουλίου. Μετά την παρέλευση άλλης 
μιας 3ετίας απέρχονται και τα τελευταία ααομένοντα μέ¬ 
λη του αρχικού Διοικητικού Συμβουλίου. Εφεξής τα μέλη 
που θα συμπληρώνου / 9ετή θητεία, θα απέρχονται με την 
ίδια περιγραφείσα διο δικασία. 

ΣΤ. Τα διατελέοαντπ μέλη του Διοικητικού Συμβουλίου 
δύναται να επανεκλεγούν, μόνο μετά τη συμπλήρωση έ ¬ 
τους μετά την αποχώρησή τους. 

Ζ. Το Διοικητικό Συμβούλιο, εντός του πρώτου δεκα¬ 
πενθημέρου από την εκλογή του, εκλέγει τον Πρόεδρο, 
τον Α’ Και Β 5 Αντιπρόεδρο, τον Γραμματέα και τον Ταμία. 
Εις το μέλλον όμως, με την ανανέωση τριών μελών του α- 
νά 3ετία, το Διοικητικό Συμβούλιο θα συγκροτείται εκ νέ¬ 
ου σε σοτμα εκλέγον τον Πρόεδρο, και τους δύο Αντιπρο¬ 
έδρους, τον Γεν.Γραμματέα και τον Ταμία αυτού. 

Η. Τα μέλη του Λιοικ.Συμβουλίου παρέχουν τις υπηρε¬ 
σίες τους χωρίς αμοφή. Δικαιούνται όμως οδοιπορικών ή 
άλλων εξόδων που δαπάνησαν για την εκτέλεση υπηρε¬ 
σίας του ιδρύματος, εφόσον έγιναν με απόφαση του Δ»- 
οικ.Συμβουλίοϋ κα» υποδεικνύονται ότι πραγματοποιήθη¬ 
καν νόμιμα. 

Θ. Κατά τις συνεδριάσεις του Διοικ.Συμβουλίου τηρού¬ 
νται πρακτικά από τον Γ ραμματέα αυτού η οπό άλλο μέ¬ 
λος οριζόμενο από τον Πρόεδρο, σε περίπτωση απουσίας 
του, και καταχωρίζονται σε ειδικό βιβλίο πρακτικών όλες 
οι αποφάσεις που λαμβάνονται από αυτό, καθώς και η 
γνώμη μελών που τυχόν διαφωνούν. Τα πρακτικά κάθε 
συνεδριάσεως υπογράφονται από όλα τα μέλη του Δι- 
οικ.Συμβουλίου που παρίστανται κατά τη συνεδρίαση. 

I. Σε περίπτωση που κάποιο μέλος του Διοικ.Συμβουλί- 
ου απουσιάζει αδικαι ολόγητα από πέντε (5) συνεχείς τα¬ 
κτικές συνεδριάσεις δύναται να θεωρηθεί ότι εκπίπτει της 
ιδιότητας του μέλου ς του Διοικ. Συμβουλίου με ιό ατό 
οχετική απόφαση αυ^ού, 

ία. Σε περίπτωση παρασήσεως, θανάτου, εκπτωσεως ή 
αδυναμίας να άσκησε ι τα καθήκοντα του μέλους του Διοι¬ 
κητικού Συμβουλίου, ο αντικαταστάτης του εκλέγεται για 
το υπόλοιπο της θητί ίας του από τα λοιπά μέλη του Διοι¬ 
κητικού Συμβουλίου. 

|β. Το Διοικητικό Συ αβουλία συνέρχεται οε τακτικές ου 

νεδριάσεις ανά δίμηνο, εκτάκτως δε εάντο ζητήσει ο Πρό¬ 
εδρος ή τρία (3) τουλάχιστον εκ των μελών του με γραπτή 
αίτησή τους προς τον Πρόεδρο, Σε περίπτωση άρνησης 
τούτου να συγκαλέσει το Συμβούλιο, τούτο συγκαλείται 
από τα μέλη που ζήτησαν τη σύγκληση αυτού, οπότε τού¬ 
το συνεδριάζει και χωρίς την παρουσία του Προέδρου αρ¬ 
κεί να είναι παρόντα τουλάχιστον τα 2/3 των μελών του Δι¬ 
οικητικού Συμβουλίου. 

I γ. Κανένα πρόσωπο που διατελεί υπό υπαλληλική σχέση 
με το ίδρυμα δεν είναι εκλόγιμο στο Διοικητικό Συμβούλιο. 

Ιδ. Στις συνεδριάσεις του Διοικητικού Συμβουλίου μετέ¬ 
χει χωρίς ψήφο, κατά περίπτωση, ο Διευθυντής του Μου¬ 
σείου και ο Διευθυντής του Κέντρου Έρευνας Μακεδονι¬ 
κής Ιστορίας και Τεκμηρίωσης. 

Άρθρο 6 

Αρμοδιότητες του Διοικητικού Συμβουλίου. 

1 . Το Διοικητικό Συμβούλιο αποτελείτο ανώτατο διοικη¬ 
τικό όργανο και αποφασίζει επί παντός θέματος που ανα- 
φέρεται στο ίδρυμα, εκτός εκείνων για τα οποία το Διοι¬ 
κητικό Συμβούλιο εξουσιοδοτεί τη Διοικούσα Επιστημονι¬ 
κή Επιτροπή του Κέντρου Έρευνας Μακεδονικής 
Ιστορίας και Τεκμηρίωσης (Κ.Ε.Μ.Ι.Τ.) ή τον Διευθυντή 
του, τον Διευθυντή του Μουσείου ή άλλο μέλος του Διοι¬ 
κητικού Συμβουλίου, σύμφωνα πάντοτε με τις διατάξεις 
των νόμων και του εσωτερικού του κανονισμού. 

2. Ειδικότερα το Διοικητικό Συμβούλιο: 

α. Διοικεί και διαχειρίζεται την περιουσία του ιδρύματος 
και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυ¬ 
τού , καθώς και για κάθε ενέργεια που σχετίζεται με την εκ¬ 
πλήρωση του σκοπού του, πάντοτε όμως σύμφωνα με τις 
διατάξεις της συστατικής πράξης, του παρόντος οργανι¬ 
σμού, του Α.Ν. 2039/39 και των διαταγμάτων που εκδόθη- 
καν ή 6α εκδοθούν σε εκτέλεση του νόμου τούτου, καθώς 
και των λοιπών σχετικών νόμων και διαταγμάτων. 

Β. Καταρτίζει, ψηφίζει και υποβάλλει κάθε χοόνο για έ¬ 
γκριση στην αρμόδια από το Νόμο Αρχή τον προϋπολογι¬ 
σμό και τον απολογισμό του ιδρύματος. Μαζί με τον απο¬ 
λογισμό καταρτίζεται και υποβάλλεται και ο γενικός ισο¬ 
λογισμός της περιουσίας αυτού. 

Γ. Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το ίδρυμα, καθώς 
και για την ανακήρυξη ευεργετών, και δωρητών του ιδρύ¬ 
ματος. 

Δ. Συγκροτεί γνωμοδοτικά συμβούλια, επιτροπές ή ο¬ 
μάδες εργασίας από πρόσωπα με ειδικές γνώσεις ή ικα¬ 
νότητες στις οποίες μπορεί να παραπέμπει προς γνωμο¬ 
δότηση ή ενέργεια κάθε θέμα, το οποίο αναφέρεται στην 
προαγωγή και εξυπηρέτηση των σκοπών του ιδρύματος. 

Ε. Συγκροτεί για 3ετή θητεία την 5μελή Διοικούσα Επι¬ 
στημονική Επιτροπή του Κέντρου Έρευνας Μακεδονικής 
Ιστορίας και Τεκμηρίωσης. 

ΣΤ. Λαμβάνει κάθε πρόσφορο κατά την κρίση του μέτρο 
για την ευόδωση των σκοπών του ιδρύματος και αποφα¬ 
σίζει τις αναγκαίες δαπάνες. 

Ζ. Αποφασίζει την πρόσληψη του αναγκαίου προσωπι¬ 
κού του ιδρύματος, περιλαμβανόμενων και των Διευθυ¬ 
ντών του Μουσείου και του Κέντρου Έρευνας Μακεδονι¬ 
κής Ιστορίας και Τεκμηρίωσης. Προσδιορίζει τα δικαιώ¬ 
ματα, τις υποχρεώσεις και τα ειδικότερα καθήκοντα του 
ανωτέρω προσωπικού, καθώς και την αμοιβή σύμφωνα με 


τα προσόντα του, τους όρους των συλλογικών συμβάσε¬ 
ων εργασίας, τις διατάξεις γενικότερα της εργατικής νο¬ 
μοθεσίας και τις συνθήκες αγοράς εργασίας. 

Η. Αποφασίζει την οργάνωση εκδηλώσεων, την πραγ¬ 
ματοποίηση εκδόσεων και την ανάπτυξη άλλων συναφών 
δραστηριοτήτων. 

Θ. Αποφασίζει τη μίσθωση και εκμίσθωση ακινήτων α¬ 
νάλογα προς τις ανάγκες του ιδρύματος. 

!. Τοποθετεί τα χρήματα σε χρεώγραφα, ή άλλους το- 
κοφόρους τίτλους, 

Ια. Γ ενικά αποφασίζει για κάθε θέμα που έχει σχέση με 
την εύρυθμη λειτουργία των υπηρεσιώντου ιδρύματος. 

3. Το Διοικητικό Συμβούλιο μπορεί να παρέχει εντολές, 
πληρεξουσιότητες ή εξουσιοδοτήσεις προς ενέργεια υλι¬ 
κών πράξεων ή δικαιοπραξιών προς μέλη ή τρίτους για ο¬ 
ρισμένη ή αόριστη διάρκεια, την ευθύνη των πράξεων των 
οποίων θα έχειτο Διοικητικό Συμβούλιο του ιδρύματος. Ε¬ 
φόσον η εκπλήρωση των ανωτέρω αποφάσεων συνεπά¬ 
γεται δαπάνες αποφασίζεται η καταβολή τους με την ίδια 
απόφαση. 

4. Καταρτίζει τους εσωτερικούς κανονισμούς λειτουρ¬ 
γίας του ιδρύματος. 

5. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία, των παρισταμένων μελών του και 
σε περίπτωση ισοψηφίας υπερισχύει η ψήφος του Προέ¬ 
δρου. Το Διοικητικό Συμβούλιο βρίσκεται σε απαρτία, ό¬ 
ταν τα παρόντα μέλη είναι περισσότερα από τα απόντα. 
Μεταξύ των παρόντων πρέπει υποχρεωτικά να είναι ο 
Πρόεδρος, ή ο νόμιμος αναπληρωτής του. 

6 . Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. Έγκυρα όμως συνεδριάζει το Δι¬ 
οικητικό Συμβούλιο και χωρίς να τηρηθεί η διαδικασία αυ¬ 
τή, αν στη συνεδρίαση κανένα από τα παρόντα μέλη δεν 
υποβάλλει ένσταση. 

7. Το Διοικητικό Συμβούλιο δύναται με απόφασή του να 
αναθέτει τη δικαστική ή εξώδικη εκπροσώπηση του ιδρύ¬ 
ματος σε μέλος αυτού ή τρίτο πρόσωπο, καθορίζον σα¬ 
φώς την έκταση της εκπροσώπησης. 

8 . Με απόφαση του Διοικητικού Συμβουλίου απονέμο- 
νται σε πρόσωπα που συμβάλλουν καθ’οιονδήποτε τρόπο 
στην εκπλήρωση των σκοπώντου ιδρύματος και ανάλογα 
με την προσφορά τους οι τίτλοι του χορηγού, του δωρη¬ 
τή ή του ευεργέτη. Επίσης το Διοικητικό Συμβούλιο δύνα- 
ται να απονείμει τιμητική διάκριση σε άτομα που έχουν 
προσφέρει σπουδαίες υπηρεσίες συναφείς προς τις επι¬ 
διώξεις του ιδρύματος. 

Άρθρο 7 

Αρμοδιότητες Προέδρου, 

1.- Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλει το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις, 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεόρίαοη. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γΓαυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό, 
ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Α’ Αντιπρόεδρος και σε περίπτωση απουσίας ή 
κωλύματος τούτου ο Β’ Αντιπρόεδρος. 

Άρθρο 8 

Αρμοδιότητες Γραμματέα. 

1 Ο Γραμματέαςτου ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία, 
δ) Φυλάττειτα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. - Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που ο¬ 
ρίζεται με απόφαση αυτού. 

Άρθρο 9 

Αρμοδιότητες Ταμία. 

1 .- Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 


2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικ. Συμβουλίου που ορίζεται με α¬ 
πόφαση αυτού. 

Άρθρο 10 

Επιλογή και ανακήρυξη υποτρόφων. 

Η επιλογή και ανακήρυξη των υποτρόφων γίνεται χωρίς 
διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν 2039/1939 και του από 18.8.1941 Καν.Δ/τος (ΦΕΚ236 
Α’). 

Άρθρο 11 

Καταβολή υποτροφιών - Οικονομικών ενισχύσεων. 

1 Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του Α.Ν. 2039/1939 και 
του άρθρου 28 του από 18.8.1941 σχετικού Καν.Δ/τος. 

2 . - Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,24,26 και 27 του 
από 18.8.1941 Καν.Δ/τος (ΦΕΚ286 Α’). 

3. - Η χορήγηση της υποτροφίας διακόπτεται όταν συ ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι ο¬ 
ποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να πα¬ 
ρακολουθεί την όλη πορεία των σπουδώντων υποτρόφων 
και να αξιώνει απ’αυτούς την υποβολή, κάθε έτος, απο¬ 
δεικτικών στοιχείων της επίδοσής τους. 

4. - Με απόφαση του Διοικητικού Συμβουλίου καθορίζε¬ 
ται το ποσό της οικονομικής ενίσχυσης για την εκμάθηση 
των Βαλκανικών γλωσσών. 

Άρθρο 12 

Οικονομική διαχείριση. 

1. - Η οικονομική διαχείριση του ιδρύματος περιλαμβά¬ 
νει επίσια περίοδο, η οποία αρχίζει την 1η Ιανουάριου και 
λήγει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552 Α’). 

Άρθρο 13 
Βιβλία και στοιχεία. 

1 .- Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν.Δ/τος. 

ε) Βιβλίο - μητρώο χορήγησης οικονομικών ενισχύσεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2 .- Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπώντου. 

Άρθρο 14 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού. 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδήπο- 
τε λόγο, η περιουσία του περιέρχεται στο Ίδρυμα Μελετών 
Χερσονήσου του Αίμου (Ι.Μ.Χ.Α) ως κεφάλαιο αυτοτελούς 
διαχείρισης για την εκτέλεση του ίδιου σκοπού. 

Στους Υπουργούς Εθνικής Παιδείας και Θρησκευμάτων 
και Πολιτισμού και στον Υφυπουργό Οικονομικών αναθέτου¬ 
με τη δημοσίευση και εκτέλεση του παρόντος διατάγματος. 

Αθήνα, 14 Ιανουάριου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 

-φ- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Πρωτ.: 197800 οικ. (2) 

Καθορισμός ποσοστού αμοιβής των δικηγόρων και του 
παρακρατουμένου από τον Δικ. Σύλλογο Ζακύνθου, 
ποσού, από δίκες αναγκαστικών απαλλοτριώσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 9 Ν 1093/80 και β) του άρθρου 22 παρ. 10 
Ν 1868/89, 


2) την αριθμ. 8/1998 απόφαση του Δ.Σ. του Δικηγορικού 
Συλλόγου Ζακύνθου, αποφασίζουμε: 

1. Καθορίζουμε το ποσοστό αμοιβής των δικηγόρων με¬ 
λών του Δικηγορικού Συλλόγου Ζακύνθου, που παρίστα- 
νται σε δίκες αναγκαστικών απαλλοτριώσεων, ως εξής: 

α) Σε ποσοστό τρία τοις εκατό (3%) επί του προεκτιμώ- 
μενου ποσού της αποζημίωσης όπως καθορίζεται από την 
εκτιμητική επιτροπή του άρθρου 15 Ν.Δ. 797/71. 

β) Σε ποσοστό οκτώ τοις εκατό (8%) για το ποσό της α¬ 
ποζημίωσης που καθορίζεται δικαστικώς πέρα από το πο¬ 
σό της προηγούμενης παραγράφου. 

γ) Το ποσοστό αμοιβής των δικηγόρων που παρίστανται 
μόνο στη δίκη της αναγνώρισης των δικαιούχων της απο¬ 
ζημίωσης ορίζεται σε τρία τοις εκατό (3%). 

δ) Σε περίπτωση που ο δικηγόρος παρίσταται μόνο στη 
δίκη για τον καθορισμό της αποζημίωσης ενώπιον του Ε- 
φετείου, η αμοιβή ισουται με ποσοστό τρία τοις εκατό 
(3%) που καθορίζεται από το Εφετείο και 

ε) η αμοιβή των δικηγόρων που παρίστανται στις δίκες 
αναγκαστικών απαλλοτριώσεων για την εφαρμογή των 
σχεδίων πόλεων ορίζεται σε τρία τοις εκατό (3%) και οκτώ 
τοις εκατό (8%) αντίστοιχα, αλλά μόνο στο καθαρό ποσό 
της αποζημίωσης που παραμένει μετά τους συμψηφι¬ 
σμούς των αποζημιώσεων μεταξύ των υποχρέων. 

2. Καθορίζουμε το παρακρατούμενο από τον Δικηγορι¬ 
κό Σύλλογο Ζακύνθου, ποσοστό από τις αμοιβές των με¬ 
λών του από αναγκαστικές απαλλοτριώσεις σε πενήντα 
τοις εκατό (50%). 

Το ως άνω παρακρατούμενο ποσό περιέρχεται στο δη- 
μιουργούμενο «ΤΑΜΕΙΟ ΣΥΝΕΡΓΑΣΙΑΣ ΑΜΟΙΒΩΝ ΕΞ Α¬ 
ΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΤΟΥ ΔΙΚΗΓΟΡΙΚΟΥ 
ΣΥΛΛΟΓΟΥ ΖΑΚΥΝΘΟΥ». 

Η διανομή του μερίσματος θα γίνεται ανά τρίμηνο. 

Τα έξοδα λειτουργίας του Ταμείου καθορίζονται σε πο¬ 
σοστό 1% επί των παρακρατουμένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1999 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ Ν. ΑΝΔΡΕΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ ( 3 ) 

Στην 3594/22.10.98 απόφαση έγκρισης Οργανισμού 
του Μπενακείου Φυτοπαθολογικού Ινστιτούτου που δη- 
μοσιεύθηκε στο ΦΕΚ 1155/Β74.11.98, γίνονται οι εξής 
διορθώσεις σφαλμάτων: 

Α) Στο άρθρο 28 μετά την παράγραφο 7 συμπληρώνο¬ 
νται οι ακόλουθες παραλειφθείσες παραγράφου 

8 . Μέλη του υπηρετούντος ερευνητικού προσωπικού 
του Ινστιτούτου βαθμίδος Γ που δεν κρίνονται προακτέοι 
σε θέσεις ανώτερης βαθμίδας παραμένουν στη βαθμίδα 
που κατέχουν σε προσωποπαγείς θέσεις που ιδρύονται 
αυτοδικαίως. 

9. Μέλη του υπηρετούντος ερευνητικού προσωπικού 
βαθμίδος Γ χωρίς διδακτορικό δίπλωμα, που υπηρετούν 
στο Ινστιτούτο εξελίσσονται μέχρι τη βαθμίδα Β' με 
βάση το σύνολο του ερευνητικού τους έργου, σύμφωνα 
με τα άρθρα 15 και 16 με εξαίρεση την κατοχή διδακτο¬ 
ρικού διπλώματος. Με την απόκτηση διδακτορικού δι- 

πλώματος μπορούν να εξελιχθούν μέχρι τη βαθμίδα Α'. 

10. Το προσωπικό των παραγράφων 1,2,3,4,5 και 6 με¬ 
τά την κατάταξή του εξακολουθεί να διατηρεί την ίδια υ¬ 
πηρεσιακή κατάσταση και το ίδιο μισθολογικό καθεστώς. 
Η κατάταξη του προσωπικού, σύμφωνα με τις προηγού¬ 
μενες παραγράφους, γίνεται με απόφαση της Διοικητικής 
Επιτροπής του Ινστιτούτου. 

11 . Οι υπάλληλοι των προσωρινών κλάδων ΠΕ και ΥΕ, οι 
οποίοι κατατάσσονται σε οργανική θέση με σχέση δημο¬ 
σίου δικαίου διατηρούν τη θέση αυτή, η οποία καταργεί- 
ται αυτοδικαίως όταν ο υπάλληλος που την κατέχει απο¬ 
μακρυνθεί κατά οιονδήποτε τρόπο από την Υπηρεσία. 

12. Οι υπάλληλοι των προσωρινών κλάδων ΠΕ και ΔΕ, οι 
οποίοι κατατάσσονται σε οργανική θέση με σχέση ιδιωτι¬ 
κού δικαίου διατηρούν τη θέση αυτή, η οποία καταργείται 
αυτοδικαίως όταν ο υπάλληλος που την κατέχει απομα¬ 


κρυνθεί κατά οιονδήποτε τρόπο από την Υπηρεσία. 

13. Μέλη του υπηρετούντος προσωπικού που κατέχουν 
θέση προϊσταμένου τμήματος ή εργαστηρίου, κατά τη δη¬ 
μοσίευση του παρόντος Οργανισμού, διατηρούν τη θέση 
αυτή και μετά την κατάταξή τους. 

Β) Στο άρθρο 7, παράγραφος ια'το εσφαλμένο «Μελε¬ 
τά τις δυσμενείς επιπτώσεις που μπορεί να έχουν οι φυ- 
τορρυθμιστικές ουσίες στον καταναλωτή και το περι¬ 
βάλλον» στο ορθό «Μελετά τις δυσμενείς επιπτώσεις 
που μπορεί να έχουν οι φυτορρυθμιστικές ουσίες στα 
φυτά». 

Όμοιες διορθώσεις σφαλμάτων που δημοσιεύθηκαν 
στο ΦΕΚ 1313/Β731.12.1998 ακυρώνονται και θεωρού¬ 
νται ως ουδέποτε δημοσιευθείσες. 

(Από το Μπενάκειο Φυτοπαθολογικό Ινστιτούτο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ (3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννγ.θ 1 . 9 Γ 
ΙΝΤΕΒΝΕΤ: ΙιοΙ.ρΓ 
β-ΓΠ3ίΙ: ηναε @ ΙιοΙ. 9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. * Ε,Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ί 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ, 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 * (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ " Μέχρι 8 σελίδες 200 δρχ, 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ $ σελίδες και άνω προσαύξηση 100 δρχ. ανά δσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 .· . 3.500 » . 

15.000 » . 750 » . 

70.000 >· . 3.500 » . 

30.000 » . 1.500 * . 

15.000 » . 750 » . 

5.000 » . 250 » . 

10,000 » . 500 » . 

3.000 » . 150 » . 

10.000 » . 500 » . 

250.000 » . 12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει νσ στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθντκού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημ ερινά από 08 , 00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






